fi fi jbo es fi fi fi id fi fi de fi fi fi fi fi fi fi fi fi fi fi fi fi fi fi fi fi fi fi de fi fi de fi fi de fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Kesäharjoittelusta hyviä eväitä tulevaisuudelle | Oulun Energia - Oulun Energia
Teemu Liikanen säätää valot ja kameran kohdilleen ja menee istumaan valokuvattavaksi Jere Kerttulan viereen. Valokuva otetaan tätä artikkelia varten.
Nuoret miehet ovat Oulun Energian kesäharjoittelijoita: Teemu markkinoinnissa ja viestinnässä, Jere kartoittajana Oulun Energia Sähköverkko Oy:ssa.
Oulun yliopistossa englantia pääaineena opiskeleva Teemu Liikanen harrastaa valo- ja videokuvausta ja on päässyt toteuttamaan kiinnostuksen kohdettaan kesäharjoittelijan pestissä jo toisena kesänä peräkkäin.
"Kirjoitan blogikirjoituksia ja uutiskirjeitä, otan valokuvia, teen videoita, verkkosivujen päivittämistä ja graafista suunnittelua. On myös tapahtumien järjestämistä ja organisoimista ja tekstien kääntämistä englannista suomeksi ja toisinpäin", Teemu kertoo työstään.
Markkinoinnin ja viestinnän tehtävät ovat monipuolisia – välillä töitä tehdään turvesuolla, välillä festareilla ja raveissa. Teemun tehtäviin on kuulunut myös Oulun Energian projektit Oulun Kärppien ja AC Oulun kanssa.
"Tämä on ehdottomasti mieleinen ja kannustava kokemus, että pääsen hyödyntämään vahvuuksiani ja toisaalta haastamaan kehityskohteita", hän sanoo.
Työn monipuolisuus ja liikkuvuus ovat myös Jere Kerttulan mieleen. Hän kiertelee rakennustyömaita noin puolet työajasta. Puolet ajasta menee toimistolla.
"Työmailla mittaan ja tallennan gps-laitteistolla kaapeleita, ja toimistolla dokumentoin havainnot kartalle. Näin tiedetään, missä kaapelit ja kaukolämpöputket sijaitsevat. Se on tärkeää tietoa esimerkiksi kaivu-urakoitsijoille", Jere selvittää kartoittajan toimenkuvaa.
Toisen vuoden OAMK:n sähköinsinööriopiskelija hakeutui Oulun Energialle, koska halusi päästä isoon firmaan, ”saamaan vähän jalkaa oven väliin.” Kokemus on yllättänyt hänet positiivisesti.
"Olen päässyt näkemään koulussa opittuja asioita käytännössä ja työ on itsenäistä. Porukkakin on tosi mukavaa", hän sanoo.
Aluksi Jere kulki toisen kartoittajan kanssa, mutta kun työnkuva tuli tutuksi, pääsi hän tekemään työtä itsekseen. Loppukesästä hän pääsee perehtymään myös verkostosuunnitteluun.
Kesäharjoittelut ovat vahvistaneet molempien nuorten miesten tulevaisuuden kuvia.
"Ehdottomasti kiinnostaa" vastaa Jere kysymykseen, kiinnostaisiko häntä työpaikka Oulun Energialla: "Paljon on kaikkea uutta ja joka päivä oppii lisää".
Työkokemus Oulun Energian markkinoinnissa ja viestinnässä on vahvistanut Teemun ajatusta siitä, että markkinointi on hänen juttunsa.
"Nälkä on kasvanut, ala ehdottomasti kiinnostaa, ja eteneminen urapolulla kiehtoo", Teemu summaa.
Kriisitilanteet eivät pääse yllättämään – valvonta ja varautuminen korkealla tasolla
Oulun Energia Sähköverkko Oy on varautunut normaaliolojen häiriötilanteisiin ja poikkeusoloihin suunnitelmilla ja ennaltaehkäisevällä toimenpiteillä. Yhteistyöllä varmistetaan, että keskeisimmät toiminnot pelaavat, vaikka sähköä ei tilapäisesti olisikaan saatavilla.
Kaukolämpö on kestävä ratkaisu monella tavalla
Oman kodin energiaratkaisussa vaikuttavat samat asiat kuin isompien rakennusten kohdalla. Antti Välitalo luottaa kaukolämpöön niin työssään kuin kotonaankin.
Älä jää tuskailemaan ison sähkölaskun kanssa yksin – maksujärjestely on fiksua ja säästää viivästyskuluilta
Ison sähkölaskun yllättäessä ja kiristäessä rahatilannetta tärkeintä on laatia ripeästi uusi maksusuunnitelma. Maksujärjestelystä neuvotteleminen voi kolahtaa kipeästi itsetuntoon, mutta talouden kannalta se on järkiratkaisu. Neuvottelussa ymmärtäväinen maksuneuvonta ottaa huomioon jokaisen asiakkaan kokonaisvelkatilanteen. Lopulta säästöä voi syntyä moninkertaisesti verrattuna sähkölaskun perintä- ja laiminlyöntikuluihin.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15